open-index/open-wikipedia-markdown huggingface dataset:
Jack’s Mannequin

**Jack's Mannequin** er et amerikansk band som har holdt på siden ca. 2000. I 2005 kom de med singelen «The Lights And Buzz», og senere kom albumet *[[Everything In Transit]]*. Det tok dem tre år å få til et nytt album de ble fornøyde med, og det het *[[The Glass Passenger]]* som kom ut i 2008. De fikk også en sang med på soundtracket til Supermann-filmen *[[Superman Returns]]* som kom ut i 2006 og het *[[Sound of Superman]]*. Andre artister som også hadde sanger på dette albumet var Paramore, Plain White T's, The Academy Is... og mange fler. På albumet *Everything In Transit* hedrer de også old school-bandet The The Beach Boys. De var også med på en episode av *[[Under samme tak]]* med bla. Mary-Kate og Ashley Olsen og Bob Saget. Andrew McMahon er vokalen i Jack's Mannequin. Han har selv lidet av Leukemi og er derfor veldig engasjert i arbeidet for å hjelpe bla. ungdom med denne sykdommen.

De har også vært nominert til Band of the Year at the 2004 College Music Awards. De vant den ikke, men Andrew og gjengen var takknemlige nok for nominasjonen.

Jack's Mannequin har også opptrådt på et par episoder av den kjente ungdomsserien *[[One Tree Hill]]*. Der Peyton Sawyer (Hilarie Burton) har en klubb som heter Tric hvor folk i alle aldre kan komme og se på band og artister opptre. Artister og band som bla. Fall Out Boy, Lupe Fiasco og Bethany Joy Galeotti har hatt konserter.

## Eksterne lenker
* 
* 
*
Schrum

**Schrum** er en kommune i kretsen Ditmarsken i Schleswig-Holstein, Tyskland. Schrum hører under Midtre Ditmarskens amt, og lå før 25. mai 2008 i Albersdorfs amt.

## Referanser


## Eksterne lenker
*
Mozarabisk

**Mozarabisk** var et kontinuum av romanske dialekter som ble talt i muslimskdominerte områder på Den iberiske halvøy i tidlige stadier av iberoromanske språks utvikling. Dette dialektkontinuumet ble kjent som språket mozarabisk, selv om det aldri var én felles språkstandard. Til motsetning fra andre romanske språk ble mozarabisk skrevet med det arabiske alfabetet, og ikke med det latinske.

Mozarabisk hadde en stor påvirkning på portugisisk og spansk &ndash; da særlig Andalucía-spansk &ndash; noe som kan forklare hvorfor disse språkene har mange ord av arabisk opphav.

Språket ble talt av mozarabere (kristne som levde som dhimmier), muladier (de innfødte spanjolene som konverterte til islam) og noen lag av lederfolkene arabere og berbere. Mozarabernes kulturspråk fortsatte å være latin, men etter hvert ble flere og flere unge mozarabere utdannet i arabisk. På grunn av mozarabisk utvandring mot nord finner man arabiskspråklige stedsnavn i områder hvor det ikke var islamsk styre lenge. Med henholdsvis dypere islamisering og reconquista ble mozarabisk etter hvert bytta ut med enten arabisk eller romanske språk.

Mozaraberne selv kalte ikke språket sitt for «mozarabisk,» men *latin.* Språket var i realiteten en variant av vulgærlatin, men med mange arabiske låneord, og en forgjenger til moderne spansk, som også inneholder mange låneord fra arabisk.

## Sammenligning med andre språk
Den kristne bønnen Fader vår:

## Referanser


## Eksterne lenker
* Oversikt over mozarabisk (engelsk)
Schülp

**Schülp** er navnet på tre ulike, tyske kommuner, alle i delstaten Schleswig-Holstein: 

*Schülp (Ditmarsken)
*Schülp b. Rendsburg
*Schülp b. Nortorf
Süderdeich

**Süderdeich** er en kommune i kretsen Ditmarsken i Schleswig-Holstein, Tyskland. Süderdeich hører under Büsums amt, og lå før 1. januar 2008 i Wesselburens amt.

Süderdeich jernbanestasjon ligger på strekningen Heide–Neumünster. 

## Referanser


## Eksterne lenker
*
Süderheistedt

**Süderheistedt** er en kommune i Ditmarsken i den tyske delstaten Schleswig-Holstein. Süderheistedt hører under Eiderens amt.

Süderheistedt ble opprettet som egen kommune i 1934, da Hennstedts sognekommune ble delt, og alle landsbyene ble selvstendige kommuner under Hennstedts amt. I 2008 ble kommunen underlagt det nye Eiderens amt, som ledd i en større forvaltningsreform. I 2009 ble Hägen slått sammen med Süderheistedt.

## Referanser


## Litteratur
*

## Eksterne lenker
*
Fuksin

**Fuksin** eller **rosanilinhydroklorid** er et magenta fargestoff med kjemisk formel C20H19N3·HCl. Det finnes andre produkter med liknende kjemisk formel som selges som fuksin, og flere dusin andre synonymer av molekylet.

Det blir magenta når det blir oppløst i vann; som fast stoff danner det mørke, grønne krystaller. I tillegg til farging av tekstiler brukes fuksin til å farge bakterier (såkalt gramfarging/Grams farging) og enkelte ganger som desinfeksjonsmiddel. Fuksin brukes også som fargestoff i rødsprit.

## Referanser
Østerrikes Grand Prix

**Østerrikes Grand Prix** (på tysk: *Grosser Preis von Österreich)* er et Formel 1-løp som første gang ble arrangert på Zeltweg Airfield-banen i 1964. I 1970 ble det tatt med i verdensmesterskapet igjen, men da på Österreichring, der ble det avholdt frem til 1987. I perioden 1997 til 2003 ble det kjørt på A1-Ring, og fra 2014 på Red Bull Ring, som er samme bane som A1-Ring, men oppgradert og med nye eiere.

## Vinnere av Østerrikes Grand Prix

## Referanser
Philip G. Epstein

**Philip G. Epstein** (født 22. august 1909, død 7. februar 1952) var en amerikansk manusforfatter, best kjent for sitt arbeid &ndash; i samarbeid med tvillingbroren Julius med fler &ndash; med filmatiseringen av teaterstykket *Everybody Comes to Rick's* til den Oscar-belønte filmen *[[Casablanca (film)|Casablanca]]* (1942). 

Epstein døde av kreft i Hollywood i 1952, bare 42 år gammel.

## Filmografi
Utvalgt filmografi som manusforfatter:
* *[[The Last Time I Saw Paris]]* (1954)
* *[[Arsenic and Old Lace]]* (1944)
* *[[Mr. Skeffington]]* (1944) 
* *[[Casablanca (film)|Casablanca]]* (1942)
* *[[Mannen som kom til middag]]*  (1941)
* *[[The Strawberry Blonde]]* (1941)  

## Referanser


## Eksterne lenker
* 
*
Lufthansa Regional

**Lufthansa Regional** er en regionalflyselskap-allianse for Lufthansa. Selskapet transporterer 10,5 millioner passasjerer i året og flyr over 150 ruter til 80 destinasjoner.

## Partnere
Flyvninger under "Lufthansa Regional"-fanen utføres av fem partnere: 

* Air Dolomiti
* Augsburg Airways
* Contact Air
* Eurowings
* Lufthansa CityLine

## Flåter

### Lufthansa CityLine

#### Dagens flåte
Pr oktober 2017 består flyflåten av følgende:

#### Historisk flyflåte
Opp gjennom årene har Lufthansa CityLine operert følgende flytyper:

* Eurowings' flåte inneholder følgende fly (august 2006):

### Eurowings

** 4 BAe 146-200
** 10 BAe 146-300
** 17 Bombardier CRJ-200LR

Gjennomsnittsalderen på Eurowings flåte er 10,5 år i februar 2007.

### Contact Air
* Contact Airs flåte inneholder følgende fly (august 2006):

** 6 ATR 42-500
** 6 ATR 72-500

Gjennomsnittsalderen på Contact Airs flåte er 6,3 år i juli 2006.

### Augsburg Airways
* Augsburg Airways' flåte inneholder følgende fly (mars 2007):

** 5 Bombardier Dash 8 Q300
** 5 Bombardier Dash 8 Q400

Gjennomsnittsalderen på Augsburg Airways flåte er 6,3 år juli 2006.

### Air Dolomiti
* Air Dolomitis flåte inneholder følgende fly (mars 2007):

** 6 ATR 42-500
** 8 ATR 72-500
** 5 BAe 146-300

Gjennomsnittsalderen på Air Dolomitis flåte er 9,3 år i mars 2007.

## Referanser


## Eksterne lenker
*
Slippery When Wet

***Slippery When Wet*** er et musikkalbum av Bon Jovi, utgitt 18. august 1986. Det ble en stor kommersiell suksess og har solgt mer enn 20 millioner eksemplarer, hvorav 12 millioner i USA, og ble det store internasjonale gjennombruddet for Bon Jovi. Den inneholder hitsene «Livin' on a Prayer», «You Give Love a Bad Name» og «Wanted Dead or Alive».

## Sporliste
#«Let It Rock» (Jon Bon Jovi, Richie Sambora) – 5:25 
#«You Give Love a Bad Name» (Jon Bon Jovi, Desmond Child, Richie Sambora) – 3:43 
#«Livin' on a Prayer» (Jon Bon Jovi, Desmond Child, Richie Sambora) – 4:09 
#«Social Disease» (Jon Bon Jovi, Richie Sambora) – 4:18 
#«Wanted Dead or Alive» (Jon Bon Jovi, Richie Sambora) – 5:09 
#«Raise Your Hands» (Jon Bon Jovi, Richie Sambora) – 4:17 
#«Without Love» (Jon Bon Jovi, Desmond Child, Richie Sambora) – 3:31 
#«I'd Die for You» (Jon Bon Jovi, Richie Sambora) – 4:30 
#«Never Say Goodbye» (Jon Bon Jovi, Richie Sambora) – 4:49 
#«Wild in the Streets» (Jon Bon Jovi) – 3:56

## Eksterne lenker
*
Otis Rush

**Otis Rush** (1935–2018) var en amerikansk bluesmusiker, som flyttet til Chicago i 1949. I 1984 ble han valgt inn i Blues Hall of Fame. Rush platedebuterte i 1956 på Cobra Records med *I Can't Quit You Baby/Sit Down Baby*.

Rush var kjevhendt, og i motsetning til mange kjevhendte gitarister spilte han en vanlig høyrehendt gitar opp ned uten å bytte rekkefølgen på strengene. En annen bluesgitarist som spilte gitaren på samme måte, var Albert King.

Rush var en framstående representant for den moderne Chicago-bluesen.

Rush begynte å spille gitar da han var åtte år gammel, og ble inspirert til å bli musiker etter å ha sett Muddy Waters live. Han vant en Grammy for beste tradisjonelle bluesopptak i 1999 for «Any Place I’m Going».

Rush døde den 29. september 2018 av komplikasjoner etter et hjerneslag som han ble rammet av i 2003.

## Diskografi
### Album
Oversikten er ikke komplett.

* *Mourning In The Morning – [[Atlantic Records]]* (1969)
* *Cold Day In Hell – [[Delmark Records]]* (1975/1992)
* *Right Place, Wrong Time – [[Bullfrog Records]]* (1976)
* *So Many Roads. Live In Concert – [[Delmark Records]]* (1978/1995)
* *Lost In The Blues – [[Alligator Records]]* (1991)
* *Ain't Enough Comin' In – [[Quicksilver Records]]* (1994)
* *Any Place I'm Going – [[Home Of The Blues Records]]* (1998)

## Referanser


## Eksterne lenker
* 
* 
*
Historiebevissthet

**Historiebevissthet** er et sentralt begrep innenfor faget historiedidaktikk. Historiebevissthet kan kort forklares at mennesket er et historisk vesen og dets tolking av fortiden, forståelse av nåtiden og forventninger om fremtiden har betydning for den de er og hva de gjør.

## Litteratur
* Lise Kvande og Nils Naastad *Hva skal vi med historie? - Historiedidaktikk i teori og praksis*, 2013 ISBN 9788215021713
* Erik Lund *Historiedidaktikk - En håndbok for studenter og lærere* 4. utgave 2011 ISBN 9788215019123
Tereftalsyre

**Tereftalsyre** er en isomer av de tre ftalsyrene. Det finner viktig anvendelse som råvare kjemisk forbindelse, vesentlig som utgangsstoff for fremstilling av polyester (spesielt PET), brukt i klesplagg og for å lage plastikkflasker. Det er også kjent som **1,4-benzendikarboksylsyre**, og det har kjemisk formel C6H4(COOH)2.
Chioma Ajunwa

**Chioma Ajunwa** (født 25. desember 1970 i Ahiara, Mbaise) er en tidligere friidrettsutøver fra Nigeria. Hun er den første nigerianer til å vinne en olympisk gullmedalje  i tillegg til å være den første afrikanske kvinne til å vinne en olympisk gullmedalje i lengdehopp. Hun vant lengdehopp under OL 1996 i Atlanta, med et hopp på 7,12&nbsp;m. På dette tidspunkt var hun også offiser i den nigerianske politistyrken. I 1992 testet hun positivt på anabole steroider.

## Referanser


## Eksterne lenker
*
MS «Fram»

**MS «Fram»** (kallesignal LADA7) er et cruiseskip eid av Hurtigruten Group AS. Hun er rederiets nest nyeste skip, og er bygd for å kunne settes inn i hurtigrutetrafikk. Hittil (Oktober 2021) har MS «Fram» ikke vært benyttet som hurtigruteskip. Skipet er bygd ved det italienske skipsverftet Fincantieri i Trieste, og kostet 68,6 millioner euro. MS «Fram» ble overlevert 27. april 2007, og ble døpt 19. mai samme år i Oslo. Hun har siden gått i cruisetrafikk på Grønland i sommersesongen og i Antarktis om vinteren. Skipet er sertifisert for 400 passasjerer, og er spesialbygd for å gå i arktiske farvann.

Skipet er oppkalt etter polarskipet «Fram» som blant annet ble brukt av Fridtjof Nansen og Roald Amundsen.

## Kilder
* Hurtigruten ASA – MS Fram  Besøkt 26. april 2009
* Tyskspråklig side om hurtigruten Besøkt 19. oktober 2008

## Bildegalleri

Fil:ShipFramJan2008alpha.jpg|MS «Fram»
Fil:MS Fram Treppenhaus 5 Deck.jpg|Trapper ombord
Fil:MS Fram Panoramasaal.jpg|Panoramasalongen ombord
Fil:MS Fram Restaurant.jpg|Restauranten ombord


## Eksterne lenker
* 
*
VarioCam

**VarioCam** er en teknologi for variable ventiltider i bilmotorer, utviklet av den tyske bilprodusenten Porsche. VarioCam varierer tidene for innsugsventilene ved å justere presset mot kjedet som kobler kamakslene for innsug og eksos sammen. VarioCam ble første gang brukt på 3,0-litersmotoren i Porsche 968 i 1992.

Porsches nyere **VarioCam Plus** varierer både løft og timing, og debuterte i 911 996 Turbo.
Vega (København)

**VEGA** på Vesterbro i København er en av byens mest kjente konsertarenaer. VEGA åpnet dørene  i 1996, som en del av «Kulturby 96», etter en omfattende renovering.

Bygningen, som VEGA ligger i, ble bygget i 1956 og er tegnet av arkitekten Vilhelm Lauritzen, som blant annet også står bak Radiohuset i samme by. Bygningen, som i dag er fredet, het opprinnelig *Folkets Hus*.

VEGA består av Store VEGA, som har plass til 900 sittende eller 1500 stående tilskuere, og Lille VEGA, som har 160 sitteplasser eller 500 ståplasser.

I tillegg til de to musikkscenene huser Vega også Ideal Bar, hvor blant annet Klub Mini VEGA, poetry slam og Hip Hop Kontoret holder til.

6. oktober 2005 spilte norske Kaizers Orchestra inn CD-en *[[Live at Vega]]* og DVD-en *[[Viva la Vega]]* her, på en av sine mange opptredener på Vega.

## Eksterne lenker
* VEGAs hjemmeside
Vilhelm Lauritzen

**Vilhelm Theodor Lauritzen** (1894–1984) var en dansk arkitekt. Han studerte ved Det Kongelige Danske Kunstakademi.

I 1922 stiftet han arkitektfirma i eget navn, det nåværende Vilhelm Lauritzen Arkitekter, hvor han var aktiv frem til 1969.

Han har bl.a. tegnet Radiohuset på Frederiksberg (1937–1946), Folkets Hus på Vesterbro (det nåværende Vega, 1935–1956) og en nå ikke lenger brukt terminalbygning i Københavns lufthavn (1937–1939), alle disse bygningene i dag er fredet.

Han har dessuten stått bak bygninger som Daells Varehus (det nåværende Hotel Sankt Petri) i København (1935), Gladsaxe Rådhus (1937), Shell-huset (1950–1951) og Danmarks ambassade i Washington D.C. (1960), samt medvirket til TV-byen i Gladsaxe (1959) og Københavns Lufthavns Terminal 2.

## Priser (utvalg)
* 1941 – Eckersbergmedaljen
* 1954 –  C.F. Hansen-medaljen

## Referanser


## Eksterne lenker
*
Engerdal Sportsklubb

**Engerdal Sportsklubb** (**Engerdal SPK**) er en idrettsklubb fra Engerdal kommune i Østerdalen. Klubben ble stiftet i 1960 som en overbygningsklubb for en rekke uorganiserte lag i kommunen.

Da klubben ble stiftet ble det etablert egne grupper for ski, alpin, hopp, fotball, håndball og friidrett. I 1972 ble friidrettsgruppa nedlagt, og gikk inn i Friidrettsklubben Ren-Eng. I 2007 ble klubbens damefotballag nedlagt, og spillerne gikk til Nordre Trysil Idrettslag.

Den tredobbelte verdensmesteren i langrenn fra ski-VM 1966 i Oslo, Gjermund Eggen, representerte Engerdal Sportsklubb sammen med sin tvillingbror Jo Eggen, som også hadde mange gode resultater. Den beste engerdølen som går på ski i dag er Martin Andersen. Han representerer per dags dato Team Norgeshus.

## Tabellen

## Divisjonsutvikling

## Meritter
### Kretsmesterskap
* **[[5. divisjon fotball for menn|5. divisjon, Indre Østland]]:** (2014)

## Eksterne lenker
* Presentasjon av idretten i Engerdal (Word dokument)
Oleksandr Bahatsj

**Oleksandr Mykolajovytsj Bahatsj** (ukrainsk: Олександр Миколайович Багач) (født 21. november 1966 i Matusiv, Tsjerkasy oblast, Ukraina) er en tidligere ukrainsk kulestøter.

## Karriere
Gjennom karrieren vant han mellom annet en bronsemedalje i OL i Atlanta i 1996, samt to bronsemedaljer i VM (1993) og (1999). I 1998 ble han europamester i Budapest.

## Doping
Etter opprinnelig å ha vunnet gull under VM i 1997, avla han en positiv dopingtest på efedrin. I 1989 ble han utestengt i to år for bruk av testosteron. I 2001 ble han utestengt på livstid etter å ha testet positivt for tredje gang i karrieren.

## Referanser

## Eksterne lenker
*
David Frost

**David Paradine Frost** (født 7. april 1939 i Tenterden i Kent, død 31. august 2013 om bord på MS «Queen Elizabeth») var en britisk journalist, kjent som pionér innen fjernsynssatiren og for en rekke politiske intervjuer. Han var programleder for det ukentlige programmet *Frost Over The World* på Al Jazeera English. Han er mest kjent for å ha intervjuet Richard Nixon i 1977 etter at Nixon måtte ga av etter Watergate-skandalen.

Frost ble i 1993 utnevnt til Knight Bachelor. Han ble derved adlet og fikk rett til å føre tiltaleformen *[[sir]]* foran sitt navn. Frost ble i 1970 utnevnt til offiser (OBE) av Order of the British Empire.

## Referanser


## Eksterne lenker
* 
* 
* 
*
Nonpoint

**Nonpoint** er en amerikansk musikkgruppe etablert i januar 1997 som kommer fra Fort Lauderdale i Florida. Bandets medlemmer er vokalist Elias Soriano, gitarist Andrew Goldman, bassist Kenneth "KB" Charman og trommeslager Robb Rivera. Gruppa har holdt sammen uten forandringer i alle disse årene. 

## Album
**Separate Yourself* (1997)
**Struggle* (1999)
**Statement* (2000)
**Development* (2002)
**Recoil* (2004)
**To the Pain* (2005)
**Live and Kicking* (2006)
**Vengeance* (2007)

## Eksterne lenker
*
Rana kommunestyre 1976−1979

**Rana kommunestyre 1976−1979** er en oversikt over representanter og vararepresentanter («varamenn») i Rana kommunestyre, etter kommunestyrevalget i 1975.

## Kommunestyrevalget 1975

Med 55,3 % av stemmene ved valget 1975, hadde Det norske Arbeiderparti flertallet av velgerne bak seg. Liksom i de tre forutgående perioder (1964–1975), hadde også partiet rent flertall i kommunestyret. Partiet hadde 9 av formannskapets 15 medlemmer.

I 1976 ble Bjørg Simonsen kommunens første kvinnelige ordfører. Ivar Refseth ble ny varaordfører.

### [[Det norske Arbeiderparti]]

### [[Sosialistisk Venstreparti]]

### [[Høyre]]

### [[Senterpartiet]]

### [[Kristelig Folkeparti]]

### [[Venstre]]

### [[Frie Folkevalgte|Frie Velgere]]

## Kilder
*Statistisk sentralbyrå
* Digitalarkivet, Rådhuset, Rana kommune v / Eli Solbakken, 28. april 2007
Jonasprisen

**Jonasprisen** deles ut av Institutt for spesialpedagogikk ved Universitetet i Oslo. Jonasprisen, som ble etablert i 1984, har fått navnet etter Jens Bjørneboes roman *[[Jonas (roman)|Jonas]]* fra 1955. Boka rettet i sin tid kritikk mot skolens vilje til å inkludere barn med særskilte behov. 

Prisvinneren skal ha «medvirket til å skape et romsligere og mer tolerant samfunn, hvor menneskelig variasjon og personlige særtrekk vurderes som en berikelse og ikke som et problem.»

Prisen består av et stipend, et kunstverk og et diplom.

## Prisvinnere
* 1986 – Wenche Margrethe Myhre
* 1987 – Kari Gåsvatn
* 1988 – Arne Skouen
* 1989 – Sten Rune Sterner
* 1990 – Barne- og ungdomsavdelingen, NRK Fjernsynet
* 1991 – Finn Carling
* 1992 – Jenny Lippestad
* 1993 – Høvikodden kunstsenter
* 1994 – Ellen Horn
* 1995 – Trastad samlinger og studiesenter i Kvæfjord
* 1996 – Sissel Benneche Osvold
* 1997 – Tordis Ørjasæther
* 1998 – Bitten Munthe-Kaas
* 1999 – Torbjørn Johan Sander
* 2000 – Erik Kvebek / Torshov skoles musikkorps
* 2001 – Ingvar Ambjørnsen
* 2002 – Wenche Foss
* 2003 – Gunnar Stålsett
* 2005 – Margreth Olin
* 2006 – Ola Ødegaard
* 2007 – Edvard Befring
* 2008 – Johan Sæbø
* 2009 – Johann Olav Koss
* 2010 – Leser søker bok
* 2011 – Paal-André Grinderud
* 2012 – Lars Monsen
* 2013 – Simon Flem Devold
* 2014 – Håvard Tjora
* 2015 – Herbjørg Wassmo
* 2016 – Marte Wexelsen Goksøyr og Kjersti Horn
* 2017 – Eddi Eidsvåg og Arne Husjord, grunnleggerne av Pøbelprosjektet
* 2018 – Mari Storstein
* 2019 – Leo Ajkic
* 2020 – Grunnet Covid19 ble det ingen utdeling av prisen
* 2021 – Grunnet Covid19 ble det ingen utdeling av prisen
* 2022 – NRK Super
* 2023 – HELT MED
* 2024 – Ragnhild Nøst Bergem og Ola Henningsen
* 2025 – Team Pølsa

## Referanser


## Eksterne lenker
* 
* Privsvinnere
Inner Smile

**«Inner Smile»** er en låt av den skotske musikkgruppen Texas. Den ble opprinnelig utgitt på albumet *The Greatest Hits* i 2000. Senere ble den utgitt som single i Storbritannia, og ble en hit med gode plasseringer. Den ble brukt i sluttscenen i filmen *[[Bend It Like Beckham]]*.

## Eksterne lenker
*
Lyfing av Winchester

**Lyfing av Winchester**, også kjent som *Livingus* (død 23. mars 1047), var en angelsaksisk abbed  av Tavistock, biskop av Crediton, St Germans og Worcester. Lyfing var av religiøs og politisk viktighet i England på første halvdel av 1000-tallet.

## Liv og virke
### Bakgrunn
Lyfings onkel var Burhweald, biskop av Cornwall. ifølge kronikøren William av Malmesbury. 

Lyfing var først munk veda katedralklosteret i Winchester, deretter abbed av Tavistock i 1009.

### Biskop
Han ble den niende biskop av Crediton i 1027. På omtrent samme tid ble han også biskop av St Germans da hans onkel som hadde holdt dette setet, døde. Han forente da de to bispesetene til ett med sete i Crediton. 

Lyfing ble i tillegg også biskop av Worcester i 1039, men ble fratatt dette setet i 1040, men fikk det tilbake i 1041 og holdt det deretter til sin død.

Han var både en venn og rådgiver for kong Knut den store på hans reiser, også utenfor England. Han var for en tid sammen med kongen på en reise til Danmark og fulgte ham på hans pilegrimstur til Roma. 

Da kongen kom tilbake til England brakte ham med seg det berømte brevet hvor kong Knut adresserte fra paven til sine engelske undersåtter. Brevet finnes i Firenze og nevnt hos William av Malmesbury.

*[[Den angelsaksiske krønike]]* omtaler Lyfing som «ordvis» eller tilsvarende. Hans tre bispeseter var uten tvil belønninger for hans fortjenester for den danske kongen. William av Malmesbury har beskrevet ham som både ambisiøs og tyrannisk, og det er blitt sagt at etter kong Knuts død ble Lyfing innblandet i tilfangetakelsen av Alfred Æthling, sønn av Ethelred den rådville og bror av Edvard Bekjenneren, ved Guildford i 1040. I henhold til samtidige skrifter ble Alfreds øyne stukket ut på en så skjødesløs måte at han døde av skadene, og deretter at hans menn ble massakrert. Det er dog svært usikkert om Lyfing var direkte eller indirekte skyld at Alfred døde da andre kilder indikerer at han kan dødd så tidlig som 1036 eller 1037.

Lyfing ble gravlagt, ikke ved Crediton eller Worcester, men ved hans kloster i Tavistock, det sted som han hadde likte best.

## Referanser


## Litteratur
* Powicke, F. Maurice & E. B. Fryde: *Handbook of British Chronology* 2. utgave. London: Royal Historical Society 1961
* Reverend George Oliver: *Lives of the Bishops of Exeter* (1861)
* Richard John King: *Handbook to the Cathedrals of England: Southern Division* (1903)

## Eksterne lenker
* Prosopography of Anglo Saxon England entry for Lyfing
Friskis&Svettis

**Friskis&Svettis** er en svensk idrettsforening som ble grunnlagt av Johan Holmsäter i 1978. Den første foreningen ble startet i Stockholm som en gren av Johan Holmsäters virksomhet som idrettsleder innen studentidretten i Stockholm. Friskis&Svettis i Sverige, er en av de desidert største idrettsbevegelsene. 5 % av Sveriges befolkning trener med Friskis&Svettis. 

Friskis&Svettis Norge er underlagt Friskis&Svettis Riks (Sverige), men er tilsluttet Norges Idrettsforbund som en egen seksjon i Norges Fleridrettsforbund og har i dag 41 foreninger. Friskis&Svettis' idé engasjerer hver uke 1500 ideelt arbeidende funksjonærer i Norge – treningsledere, instruktører, verter og styremedlemmer.
Grunnidéen i Friskis&Svettis å tilby lystfylt og lettilgjengelig trening av høy kvalitet till alle. 

I Norge finnes det 3 foreninger med egne sentre, de resterende 38 holder treninger i idrettshaller, skoler ol. 
Friskis&Svettis kan tilbyr saltrening og spinning,utetrening, styrkerom – avhengig av forening.
Friskis&Svettis har utviklet egne bevegelses program til bruk i barnehage: Mini-Røris, til bruk i skolen: Røris og for funksjonshemmede: Åpne Dører.

## Eksterne lenker
*
Kaunas internasjonale lufthavn

**Kaunas internasjonale lufthavn** (litauisk: **Kauno tarptautinis Oro Uostas**), (IATA: **KUN**, ICAO: **EYKA**) ligger i Litauen. Den er den nest største flyplassen i landet etter Vilnius internasjonale lufthavn. I juli 2005 ble den modernisert og er nå en av landets raskest voksende flyplasser med mer enn 250 000 reisende i 2006, en tredobling fra året før. Flyplassen ligger i Karmėlava, 15 kilometer nordøst for Kaunas sentrum. Buss nr. 29 går fra sentrum til flyplassen, som er mest kjent for Ryanair. 

## Historie
Kaunas internasjonale flyplass ble åpnet i 1988 da flygingen ble flyttet fra S. Dariaus til S. Girėno aerodromas, en annen flyplass nær Kaunas. Da landet fikk selvstendighet i 1991, fikk den status som *internasjonal flyplass*. I 1996 ble den medlem i Airports Council International (ACI).

## Statistikk

## Flyselskaper og destinasjoner
* Ryanair (Berlin-Schönefeld, Birmingham, Bremen, Bristol, Brussel-Charleroi, Dublin, Edinburgh, Barcelona-Girona, Frankfurt-Hahn, Liverpool, London-Gatwick, London-Luton, London-Stansted, Milano-Orio al Serio, Paris-Beauvais, Tammerfors, Weeze-Niederrhein)
* AirBaltic (Riga)

## Eksterne lenker
* Flyplassens hjemmeside (engelsk og litauisk)
** Fotografier


Fil:Kaunas_Airport_Terminal_A.JPG|Terminal A
Fil:Kaunas_Airport_Terminal_B.JPG|Terminal B
Fil:Kaunas_airport_terminal_A.JPG|Terminal A - Ankomst
Fil:Ryanair_at_Kaunas_Airport.JPG|Ryanair Boeing 737-800
Die Wacht am Rhein

:*[[Ardenneroffensiven|Wacht am Rhein]] var også det tyske navnet på [[Ardenneroffensiven]] under [[andre verdenskrig]]*
«**Die Wacht am Rhein**» er en tysk patriotisk sang fra midten av 1800-tallet. Teksten er diktet av Max Schneckenburger i 1840, og melodien er komponert av Karl Wilhelm i 1854. «Vakten ved Rhinen», som sangen handler om, skal sikre de områder vest for Rhinen som var et stridspunkt mellom Tyskland og Frankrike.

Sangen var meget populær i Tyskland på 1800-tallet og under de to verdenskrigene, og den ble ved utbruddet til den fransk-prøyssiske krig i 1870-71 gjort til tysk folkehymne.

## Tekst
Dette er de opprinnelige fem strofene i «Die Wacht am Rhein» samt tilføyelser:

## I senere bruk
«Die Wacht am Rhein» ble sunget av tyske soldater i filmen *[[Casablanca (film)|Casablanca]]*. De tyske soldatene ble deretter overdøvet av franskmenn i eksil som sang «Marseillaisen».

I sin sosialkritiske sang «Lieb Vaterland» benytter Udo Jürgens innledningsordene i refrenget blant annet som en påminnelse om mørke sider ved tysk historie og samfunnsliv.

## Referanser


## Eksterne lenker
* «Die Wacht am Rhein» på ingeb.org (Engelsk)
* «Die Wacht am Rhein» (tekst og lydfiler)
* «Die Wacht am Rhein»  (mp3, bilder, postkort, tekst)
* Casablanca – German-Hollywood Connection
Conrad Veidt

**Hans Walter Conrad Veidt** (født 22. januar 1893 i Berlin i Det tyske keiserrike, død 3. april 1943 i Hollywood i California) var en tysk skuespiller, best kjent for sine roller i filmen *[[Dr. Caligaris Kabinett]]* (1920), *[[Tyven i Bagdad]]* (1940) og *[[Casablanca (film)|Casablanca]]* (1942).

## Liv og virke
I perioden fra 1916 og til sin død klarte Veidt mesterstykket å spille i mer enn 100 filmer, hvor flere av disse må betraktes som klassikere. En av de største rollene fikk han i filmen *[[Mannen som ler]]* fra 1928, en rolle som senere ble inspirasjonen til Batmans største fiende *[[Jokeren (Batman)|Jokeren]]*. Veidt medvirket også i *[[Das Land ohne Frauen]]* fra 1929; Tysklands første talefilm.

Conrad Veigt var gift med en jødisk kvinne og betraktet seg selv som jøde med antinazistiske holdninger, noe som førte til at han måtte flykte fra Tyskland i 1933, siden hans liv sto i fare. Han slo seg ned i England hvor han fortsatte som skuespiller, hvorav tre filmer i regi av Michael Powell må fremheves: *[[Den sorte spion]]* (1939), *[[Contraband]]* (1940) og *[[Tyven i Bagdad]]* (1940). Senere flyttet han til Hollywood og døde av hjerteslag mens han spilte golf i Los Angeles i en alder av 50 år.

## Filmografi (utvalg)
* 1917 *[[Furcht]]*
* 1918 *[[Colomba (film fra 1918)|Colomba]]*
* 1918 *[[Das Tagebuch einer Verlorenen]]*
* 1918 *[[Jettchen Geberts Geschichte]]*
* 1919 *[[Anders als die Andern]]*
* 1919 *[[Die Prostitution]]*
* 1920 *[[Der Reigen]]*
* 1920 *[[Caligaris kabinett]] (Das Cabinet des Dr. Caligari)*
* 1920 *[[Manolescus Memoiren]]*
* 1921 *[[En kvinnes makt]]*
* 1921 *[[Liebestaumel]]*
* 1921 *[[Der Leidensweg der Inge Krafft]]*
* 1921 *[[Kan kjærlighet drepes?]] (Das Geheimnis von Bombay)*
* 1921 *[[Det indiske gravmæle (stumfilm)|Det indiske gravmæle]]*
* 1921 *[[Lucrezia Borgia (film fra 1922)|Lucrezia Borgia]]*
* 1923 *[[Paganini (tysk stumfilm)|Paganini]]*
* 1924 *[[Nju - Eine unverstandene Frau]]*
* 1925 *[[Le Comte Kostia]]*
* 1926 *[[Brødrene Schellenberg]] (Die Brüder Schellenberg)*
* 1926 *[[Samfunnets svøpe]] (Dürfen wir schweigen?)*
* 1926 *Paragraf 245 (Kreuzzug des Weibes)*
* 1926 *Der Student von Prag*
* 1927 *En manns fortid (A Man's Past)*
* 1928 *[[Mannen som ler]]* *(The Man Who Laughs)*
* 1930 *De fortaptes forbjerg (Menschen im Käfig)*
* 1931 *[[Kongressen danser]] (Der Kongreß tanzt)*
* 1939 *Den sorte spion (The Spy in Black)*
* 1940 *Tyven i Bagdad (The Thief of Bagdad)*
* 1941 *[[En kvinnes ansikt (1941)|En kvinnes ansikt]]*
* 1942 *[[Casablanca (film)|Casablanca]]*
* 1942 *Bogart rydder opp*
* 1943 *Den røde rosen*

## Referanser


## Eksterne lenker
*
Balke

**Balke** er ei grend i Østre Toten. Grendas kjerne er de tre Balke-gardene (gnr. 59 og 60) samt Balke kirke. Balke er blant de rikeste jordbruksområdene i Østre Toten, og foruten Balke-gardene ligger her gamle storgarder som Klavastad, Hanastad, Rognstad og Dyhren. Fire av de freda husa i Østre Toten ligger i denne grenda.

Allerede i middelalderen var garden Balke delt i to, *Øster-Balke* og *Vester-Balke*. Øster-Balke ble seinere delt i to bruk (*Oppistugga* og *Kjørkje-Balke eller nerstuggua*).

Maleren Peder Balke hadde navnet sitt fra Vester-Balke. Peder Balke var født på en husmannsplass på Helgøya, men bodde i 1820-åra på Vester-Balke, der han ble betrakta "som en Søn af Huset". Som takk for støtte til kunstutdanning dekorerte Balke salene på Vester-Balke, Rognstad og noen andre garder. Blant hans etterkommere var skuespilleren Turid Balke.

## Severdigheter
På Balke ligger Balke kirke og Balkeåsen, også kalt «Balkeskogen». På Balkeåsen finnes merkede stier med benker, bålplass og hengebru. Per 2023 er det også mulig å drive stolpejakt på Balkeåsen.

## Referanser
Studebaker

**Studebaker** er et amerikansk bilmerke som ble produsert i årene 1902&ndash;1966.

I 1852 begynte brødrene Henry og Clem Studebaker i deres eget lille verksted å produsere vognhjul til hestevogner i South Bend, Indiana. De utvidet etterhvert til å produsere hele vogner, og var i 1875 den største produsenten i verden, med mer enn 1 million i årlig produksjon av alt fra prærie- til statsmannsvogner. Til tross for at selskapet var veletablert innen  hestevognfremstilling, hang man godt med i den teknologiske utviklingen, og så tidlig som i 1902 ble den første el-drevne bilen produsert. Denne ble fulgt av bensindrevne biler i 1904. Frem til 1911 produserte Studebaker biler i samarbeid med Garford Automobiles, og fra 1909 også med- E-M-F Company (Everitt-Metzger-Flanders). Fra august 1912 var imidlertid produksjonen helt og holdent Studebakers egen, noe den ble fram til 1954, da merket fusjonerte med et annet amerikansk bilmerke, Packard. Produksjonen av Packard-biler ble imidlertid lagt ned med 1958-årgangen, og Studebaker var alene igjen, til merket ble avviklet i 1966.

## Modeller

Hawk-serien:

## Eksterne lenker
*
Claude Rains

**Claude Rains** (født 10. november 1889, død 30. mai 1967) var en engelsk teater- og filmskuespiller, som senere fikk amerikansk statsborgerskap,  best kjent for sine mange roller i Hollywood-filmer.

## Liv og virke
Rains debuterte på scenen i London allerede som 11-åring. Han debuterte på Broadway i 1926 og spilte i et antall oppsetninger frem til 1934. 

I 1933, etter en fremgangsrik scenekarriere gjorde han filmdebut i Hollywood der han hadde tittelrollen i *Den usynlige mann*. Rains hadde imidlertid tidligere hatt en liten rolle i en britisk stumfilm i 1920.

Han fikk kontrakt hos filmselskapet Warner Bros. der han ofte fikk spille skurkeroller.

I 1951 mottok Rains en Tony Award for beste mannlige hovedrolle for teaterstykket *[[Mørke midt på dagen]]*. Han ble også nominert fire ganger til Oscar for beste mannlige birolle for *[[Mr. Smith kommer til Washington]]* (1939), *[[Casablanca (film)|Casablanca]]* (1942), *[[Mr. Skeffington]]* (1944) og *[[Notorious (film)|Notorious]]* (1946). Han har fått en stjerne på Hollywood Walk of Fame, på 6400 Hollywood Boulevard.

## Filmografi (utvalg)
* 1933 – *[[Den usynlige mann  (1933)|Den usynlige mann ]]*
* 1938 – *[[Robin Hoods eventyr (film)|Robin Hoods eventyr]]*
* 1939 – *[[Mr. Smith kommer til Washington]]*
* 1941 – *[[The Wolf Man]]*
* 1942 – *[[Casablanca (film)|Casablanca]]*
* 1942 – *[[Under nye stjerner]]*
* 1946 – *[[Notorious (film)|Notorious]]*
* 1962 – *[[Lawrence of Arabia]]*

## Referanser


## Eksterne lenker
* 
*
Mercedes-Benz SLK

**Mercedes-Benz SLK** (1996–2016) er en liten sportsbil fra tyske Mercedes-Benz.  

Første utgave (R170, 1996–2004) kom med *Vario-roof* som tillot at ståltaket ble brettet ned som en cabriolet.  Den kom som SLK200, SLK230 og SLK320 med og uten kompressor, samt en kraftig motorisert SLK 32 fra Mercedes-AMG.

Andre utgave (R171, 2004–10) var noe større og kom som SLK200, SLK300 og SLK350, samt SLK 55 AMG.

Tredje utgave (R172, 2011–16) kom også som diesel. Serien ble i 2017 omdøpt til **SLC**, og assosiert med Mercedes-Benz C-Klasse

Mercedes-Benz SLK R170.jpg | R170
Mercedes_SLK55_R171.jpg|R171 AMG
2011-03-04 Autosalon Genf 1291.JPG | R172

## Eksterne lenker
*
Røris

**Røris** er et program utviklet av Friskis&Svettis for bevegelsestrening til musikk i skole og barnehage. Det brukes daglig av over 350&nbsp;000 elever og 15&nbsp;000 lærere i Sverige. Programmet er også tatt i bruk i Norge.

Ideen med programmet er at det skal kunne brukes i klasserom, skolegård, gymsal eller skolefritidsordning ved at læreren tar en pause når elevene trenger utløp for energi eller økt konsentrasjon. Programmet har flere deler og trener kondisjon, styrke, balanse, bevegelighet og avspenning, ofte bare i fem minutter. Hele programmet bruker 20 minutter.

## Referanser


## Eksterne lenker
* Demonstrasjon av Røris foran Stortinget i 2012
Erwin Komenda

**Erwin Komenda** (født 6. april 1904, død 22. august 1966) var designeren bak karosseriet på Volkswagen Boble, samt en rekke sportsbiler fra Porsche.

Komenda ble født i Weyer, en liten by i Østerrike. Fra 1926 til 1929 arbeidet han som karosseridesigner for Steyrer, hvor han møtte Ferdinand Porsche, som i 1929 ble ansatt som teknisk sjef på fabrikken. Samme år begynte Komenda som sjefsingeniør hos Daimler-Benz i Sindelfingen, Tyskland, en stilling han beholdt frem til 1931. På denne tiden reduserte han vekten av Mercedes' modeller dramatisk, gjennom et mer rasjonelt design. I oktober 1931 sa Komenda opp jobben hos Mercedes-Benz, og begynte å arbeide for Ferdinand Porsches nystartede selskap.

Fra 1931 og fram til sin død i 1966 var Komenda sjefsingeniør, og ledet Porsches karosseriavdeling. Han utviklet karosseriet til Volkswagen Boble, den mest bygde bilen i forrige århundre. Han designet også den berømte Auto Union Formel 1-bilen, samt Cisitalias Grand Prix-modell, sammen med kollega Josef Mickl.

Etter andre verdenskrig holdt Porsche i en kort tid til i Gmünd i Østerrike, hvor Komenda og Ferry Porsche designet Porsches første sportsbil, Porsche 356. Senere fulgte flere varianter, og Komenda utviklet også designet til Porsche 550. Hans siste arbeid for Porsche var utviklingen av Porsche 911.

## Referanser


## Eksterne lenker
*
Adad-Nirari II

**Adad-nirari II** er betraktet som den første kongen av Assyria i den nyassyriske perioden. Adad-nirari II styrte fra 911 f.Kr. og til 891 f.Kr. Hans far var Assur-dan II og som han etterfulgte. Hans egen sønn var navngitt som Tukulti-Ninurta II og Tukulti fortsatte farens aktivitet med å drive krig mot assyriske fiender.

Adad-nirari II underkastet med hardhet de områdene som tidligere var kun i navnet assyriske vasallforhold, erobret og deporterte vanskelige arameere, nyhettittere, og hurriske befolkningsgrupper i nord til steder langt unna som et virkemiddel for å underkaste dem. Han angrep deretter to ganger og beseiret Shamasj-mudammiq av Babylonia, annekterte et stort område nord for elven Diyala, en sideelv for Tigris, og underla seg byene Hīt og Zanqu i midtre Mesopotamia. Han fikk ytterligere makt over Babylonia under Nabu-shuma-ukin I senere i sin tid. Han drev også krig i vest, underkastet de arameiske byene Kadmuh og Nisibin. I tillegg til de store mengder av krigsbytte og kostbarheter som ble samlet inn, sikret han dessuten regionen ved elven Khabur.

På grunnlag av eksistensen av fulle eponymlister fra hans styre og ned til midten av styret til Asurbanipal på 600-tallet f.Kr., er det første året i hans styre i 911 f.Kr. kanskje den første hendelse i oldtidens historie i Midtøsten og den fruktbare halvmåne som kan bli datert til et nøyaktig år, skjønt den assyriske kongeliste er generelt betraktet som ganske nøyaktig for flere århundrer før Adad-niraris styre, og forskere er generelt enige om et enkelt sett av datoer tilbake Ashur-resh-ishi I på slutten av 1100-tallet f.Kr.

## Referanser


## Litteratur
* Millard, A. R. (1970): «Fragments of Historical Texts from Nineveh: Middle Assyrian and Later Kings» i: *Iraq* **32**/2, s. 170
Snotbreen

**Snotbreen** er en isbre som ligger på østsiden av Snota. Breen starter rett øst for skaret mellom toppene av Snota og går 1 km ned mot Snotvatnet. Den merkede stien fra Trollheimshytta til Snota krysser den øverste delen av breen.

## Referanser
Kunde

En **kunde** er et individ eller en husstand som kjøper varer og tjenester generert innen økonomien. I videre sammenheng er alle som kjøper varer eller tjenester kunder, også forvaltning og bedrifter.

Kundebehov kan defineres som varene eller tjenestene en kunde krever for å oppnå spesifikke mål. Forskjellige behov er av varierende viktighet til kunden.
Kundeforventninger er påvirket av kulturelle verdier, reklame, markedsføring og annen kommunikasjon, både med leverandøren og med andre kilder.

Både kundebehov og -forventninger kan defineres gjennom intervjuer, undersøkelser, samtaler, databasesøking eller andre metoder for å samle informasjon. Kunder har til tider ingen klar overbevisning om hva som er deres behov. Assistanse til å bestemme behovene kan være en verdifull tjeneste for kunden. I den prosessen kan forventninger bli justert for å svare til kjente produkters muligheter eller tjenester.
Agnes

**Agnes** er et kvinnenavn som betyr «ren, hellig». Navnet er i dag vanlig blant annet i Indonesia, Uganda og Nigeria.

## Etymologi
*Agnes* er en gammelfransk og en latinisert form av det greske navnet *Hagnē*, fra hunkjønnsformen av adjektivet *hagnos* «ren, hellig», fra proto‑indoeuropeisk **yag-no*-, en suffiksert form av roten **yag*-, «å tilbe, ære». Navnet ble tidlig assosiert med latin *agnus*, «lam», noe som førte til konsekvent bortfall av den innledende H‑en.

## Utbredelse
*Agnes* var navnet på en ung romersk jomfru som ble martyrdrept under forfølgelsene igangsatt av den romerske keiser Diokletian i år 303. Hun ble en svært populær helgen i middelalderen. Hun er skytshelgen for unge jenter, og derav kommer den folkelige forbindelsen mellom St. Agnes’ natt (20.–21. januar) og kjærlighetsvarsler. De folkelige mellomengelske formene *Annes*, *Annis* eller *Annys* førte til noe forveksling med *Anne* i tidligere århundrer.

*Agnes* var, sammen med andre former av navnet, blant de ti vanligste kvinnenavnene i Tyskland i senmiddelalderen.

*Agnes* var et svært vanlig navn i England fra 1200- til 1600-tallet.

Etter å ha vært hyppig brukt i middelalderen ble navnet gjenopplivet i Storbritannia på 1800‑tallet, og ble særlig populært i Skottland.

I USA var Agnes blant de 50 mest populære navnene for jenter født mellom 1887 og 1919.

Navnet *Agnes* var vanlig i Norge fra 1880- til 1940-årene og hadde en popularitetstopp med 1,5 % i 1901, og ble igjen vanlig fra 2010-årene.

*Agnes* er i dag et vanlig kvinnenavn blant annet i Indonesia, Uganda og Nigeria.

|}

## Navnedag
*Agnes* har navnedag i flere land, oftest 21. januar, som er katolsk minnedag for Agnes av Roma (292–ca. 305), en martyr og skytshelgen for unge jenter og jomfruer, forlovede par, gartnere, kyskhet og råd om en god ektemann. 21. januar var dagen for hennes passio, da hun ble brakt for retten. Den norske navnedagen er .

## Kjente personer med navnet

Personene i listen er ordnet kronologisk etter fødselsår.
* Agnes Gonxhe Bojaxhiu (1910–1997), bedre kjent som Moder Teresa
* Agnes Buen Garnås (1946–2024), norsk folkemusiker
* Agnes Bruckner (f 1985), amerikansk filmskuespiller

## Referanser


## Eksterne lenker
*
Vicarius

***Vicarius*** var i antikkens Roma den «som trer i stedet for», tilsvarende med det som i dag kaller -vise (stedfortreder, som for eksempel visepresident), og er opphavet til dagens norske begrep *vikar* og engelske *vicar*, «sogneprest».

De ulike vicariusen var, i antikkens Roma, knytt til hver enkelt magistrat, som for eksempel *Vicarius Praetoris* (se pretor). På et lavt nivå i samfunnet, slaven til en slave, muligens ansatt for skaffe penger for å kjøpe seg fri som slave, var en *servus vicarius*.

## Referanser
James Beckford

**James Beckford** (født 1975) er en jamaicansk friidrettsutøver som konkurrerer i lengdehopp. Han har en personlig rekord på 8.62&nbsp;meter fra 5. april 1997 i Orlando, Florida. Til tross for at han de siste årene har prioritert lengdehopp, har han en personlig bestenotering i tresteg på hele 17.92&nbsp;meter. Beckford har tidligere testet positivt på efedrin.

## Referanser


## Eksterne lenker
*
Debut

En **debut**  er den første offentlige opptredenen eller utgivelsen som gis av en artist, forfatter, filmskaper eller skuespiller.

## Se også
* ''Debut'', et musikkalbum av Björk
Zosimus av Konstantinopel

:*For paven med samme navn, se [[pave Zosimus]]*

**Zosimus av Konstantinopel** (gresk: Ζώσιμος) var en gresk-bysantinsk historiker i tiden 490–510-tallet e. Kr. Han skrev et verk om Romerrikets historie som het *Historia Nova* («Ny historie»). I det beskriver han flere romerske keisere fra forskjellige perioder. Den delen man anser for mest troverdig, er den som omtaler de senere keiserne, nær opptil hans egen tid. Han levde i Konstantinopel under styret til keiser Anastasios I (491–518). I henhold til Fotios var han *comes*, en form for adelig tittel, og han holdt posisjonen innenfor den keiserlige skattkammer.

Zosimus var hedning eller ikke-kristen, og på ingen måte unnlot han å påpeke feil og forbrytelser hos kristne keisere. Som et resultat av dette har hans troverdighet blitt rasende angrepet av flere kristne skribenter, og har tidvis blitt forsvart kun for at hans historie tenderte å diskreditere mange ledende personer i det kristne partiet. Spørsmålet er ikke, slik det har blitt hevdet, en vending av påliteligheten til de historikere som Zosimus fulgte, for han var ikke enig i alle tilfeller med deres bedømmelser av personer og hendelser. Eksempelvis, selv om Zosimus fulgte Eunapios for perioden 270-404, adskilte han seg betydelig fra Eunapios i sin redegjørelse av Stilicho og Serena. Tidlig moderne forfattere som Baronius, Lelio Bisciola, Kaspar von Barth, Johann D. Ritter, og Richard Bentley, har tatt en nedsettende holdning. Særlig Bentley i særdeleshet snakket om Zosimus med stor forakt. På den annen side har hans historiske autoritet blitt opprettholdt av tidlig moderne historikere som blant annet Johannes Löwenklau (Leunclavius), G. B. von Schirach, og Johann Matthias Schröckh. Det er uten tvil tallrike feil som kan bli funnet i hans bedømmelser, og tidvis (særlig i tilfellet Konstantin den store) ubeherskede meningsutvekslinger som enten overdriver eller forvrenger de faktiske forhold. Men han synes ikke å kunne straffes for bevisste oppfinnelser, eller bevisste feiltolkninger. Det er ikke merkelig at en intellektuell som holdt fast på den gamle troen vil se Romerrikets nedgang som en betydelig årsak i de religiøse nyvinninger som kristendommen representerte.

## Referanser


## Eksterne lenker
* 
* Manuskriptet til ''Historia Nova''
* Oversettelse av ''Historia Nova'' (utgitt i 1814), bok 1, bok 2, bok 3, bok 4, bok 5, bok 6 
*
Fjell (Østre Toten)

**Fjell** er en matrikkelgard på Nordlihøgda i Østre Toten (gnr. 133). Eiendommen ble på 1700-tallet delt i to bruk, *Ner-Fjell (Nigarden)* og *Øver-Fjell (Oppigarden)*.

Fjell var i middelalderen en av de største gardene i Nordlia, og her var det kirkested. Kirka er belagt skriftlig fra 1313, men ble trulig nedlagt etter svartedauden. Områdebetegnelsen Fjellsmarka, etter kirkesognet, har imidlertid levd videre til våre dager.

En av Øver-Fjells eiere var Kristian Tokvam (1928–2002). Han grunnla i 1958 *Tokvam-verkstedet*, som fra 1960-åra ble en av landets største produsenter av snøfresere.

## Eksterne lenker
* Norske Gaardnavne
* Tokvam a/s – hjemmeside
Finsen-apparat

**Finsen-apparatet**, eller **Finsen-lampen**, er en elektrisk kullbuelampe som sender ut ultrafiolett stråling. Apparatet ble utviklet av den færøysk-danske forskeren Niels Ryberg Finsen i 1890-årene til bruk i hans lysterapi mot hudtuberkulose (*lupus vulgaris*). De første forsøkene med Finsen-apparatet ble foretatt i København i 1895, hvor den første pasienten ble kurert for hudtuberkulose i ansiktet etter flere behandlinger med apparatet. Fra 1901 ble Finsens lysbehandlinger kun gjennomført med Finsen-apparat.

## Effekt
Ultrafiolett stråling blir delt inn i tre typer. En av de tre typene motvirker ikke tuberkulose, men forsterker virkningen. Det elektriske lyset inneholdt flere av de kortbølgede strålene, som påvist av Hans Jansen ikke trengte så dypt inn i huden, men som til gjengjeld fremkalte en betennelsesreaksjon i huden med avstøtning av overhuden med det brune pigmentet, som dermed ikke kunne hindre lysets virkning. Sollys gav derimot et solbrent hudlag som ikke ble avstøtt på samme måte.

Axel Reyn gav apparatet noen justeringer med hensyn til avkjøling i 1900, slik at apparatet kunne brukes lenger sammenhengende.

Lys og frisk luft har vist seg å ha en god virkning på den psykiske helsen, som også kan ha hatt effekter på den fysiske. Derfor kan apparatet også ha virket på en annen måte enn egentlig planlagt. I tiden Finsen utviklet apparatene begynte man å tro at lys og frisk luft hadde god virkning på helsen, og derfor ble det opprettet klinikker i blant annet de sveitsiske alpene hvor dette apparatet ble brukt.

## Litteratur
* Lyngbye, Jørgen: *Lyssagen : Niels Finsen og hans team på Finseninstituttet*. Gyldendal, 2003. ISBN 87-00-30974-5.

## Eksterne lenker
*  Inventions of Our Ingenuinity om Finsen-apparat
Stina Langlo Ørdal

**Stina Langlo Ørdal** (født 28. desember 1974) er en norsk illustratør og barnebokforfatter. Hun har blant annet laget forsider på årsrapporter, brosjyrer og kataloger, samt illustrert flere bøker, deriblant sine egne bildebøker *Prinsesse Aasta* fra 1999 og *Mamma er en luftballong!* fra 2004. Ørdal har fireårig illustratørutdannelse fra Kent institute of design og Kingston University i Kingston i London. 

## Eksterne lenker
* Kort omtale av den engelske utgaven av ''Prinsesse Aasta''
Brahim Boulami

**Brahim Boulami** (arabisk:ابراهيم بولامي født 20. april 1972) er en marokkansk friidrettsutøver som har satt to verdensrekorder på 3000 meter hinder, 7:55.28 og 7:53.17. Den siste verdensrekorden ble underkjent fordi han testet positivt på EPO. Boulami ble ustestengt i to år i 2002 etter den positive testen.

Hans eldre bror Khalid Boulami er en olympisk bronse medaljør.

## Referanser


## Eksterne lenker
*